MESIMUMMID: 18.03.18 - 25.03.18
🌞⛅Mis kurel muud kuulutada, kui kevadet!⛅🌞
Sellel nädalal saabus meile KEVAD. Ka Mesimummid tuletasid meelde, milline näeb välja kevad: missuguseid linde võime tagasi Eestimaale oodata, missuguseid lilli saame varsti looduses kohata ning milline näeb välja üks kevadine ilm. Nädala jooksul tähistasime üheskoos kevade algust vahvate õppemängudega.
Mängisime lugemismängu "Milline on kevad?", kus iga laps sai uurida sõnakaarti ja otsustada, kas loetud omadussõna sobib kevadega kokku. 🌞⛅
Vaatasime pilte erinevatest taimedest ja uurisime, mille poolest need üksteisest erinevad. 👀Panime kokku sirgete servadega puslesid kevadlilledest ja igaüks püüdis oma lillele nimetuse leida.🌻🌼
Tutvusime lähemalt lumikellukese välimusega ja iga laps maalis sellest ka endale ilusa pildi.🌱
🐥🐦Looduses on kuulda juba erinevate lindude häälitsusi - kuulasime ja saime teada, milline häälitsus sobib kuldnokale, pääsukesele, kurele, metsvindile ja veel paljudele teistele lindudele. Seejärel voolis iga laps enda lemmiku rändlinnu.🐦🐥
Nädala lõpus harjutasime paberil orienteerumist: kus on parem/vasak? Mida tähendab esimene, viimane või keskmine? Mida tähendab tulp? Kõik tegid tööd hoolsasti kaasa, kuid (paberil) orienteerumine vajab veel harjutamist! 👈👆👉👇
Sellel nädalal oli sünnipäev ka meie kallil tädi Mairel, tegime talle üheskoos kingituse - lõbusa padjapüüri, mis garanteerib värvilised unenäod!🎈
Meie oleme kevadeks valmis!🌞
Posted by MESIMUMMID at 20:12
Kes vana ei hoia, see uut ei leia! 💬
Selle nädala tarkusetera viis meid emakeele ja kirjanduse juurde. Saime teada, miks tuleb hoida vanu asju - ikka selleks, et anda võimalus uute tekkimiseks. Terve nädal tegelesime hoogsalt eesti keele uurimisega, et valmistuda emakeelepäevaks. Vaata pilte, et näha, mida vahvat Mesimummid veel korda saatsid! 📘
Saime teada, mis on muistend ja paaristööna tegid lapsed ka päris oma muistendid. Kuulasime lugusid sellest, kuidas tekkisid kuule augud, kuidas sai kaelkirjak endale pika kaela, miks on pingviini kõht valge ja veel palju-palju põnevat. Igast muistendist valmis ka kunstiteos.
Lego-matemaatika seekordseks ülesandeks oli klotsidest ühe numbri ehitamine. Vahvate klotsidega harjutasime ka tehete koostamist ja liitmist.➕➖
Emakeelepäevaks sai peaaegu kõigil Mesimummidel selgeks üks luuletus ning julgemad lapsed esitasid enda luuletust kogu kooliperele.😎
Iga laps mõtles ühe ilusa eestikeelse sõna ja voolis plastiliinist vajalikud tähed.
Lõbusas liikumismängus õppisime sõnades häälikuid loendama. Nagu piltidelt näha, olid lapsed väga hoos.🙌🙆💬
Tädi Maire rääkis lastele meie rahvuseeposest "Kalevipoeg": kuulasime vägilasega juhtunud seikluseid ja vaatasime koos uhket raamatut ja põnevaid pilte.👀
Kalevipoeg üle Peipsi järve laudu toomas.💪
Mängisime vastandsõnade mängu. Proovige ka kodus vastandsõnadega mängida - ilmselt teavad lapsed neid rohkem kui emmed-issid!
Veetsime lõbusalt aega värskes õhus - andke vaid lund ja jääd ning lastel on lõbu laialt!
Nädala lõpetuseks üks tore uudis - meie kallis Sandra hinnati FC Elva poolt kuu parimaks mängijaks. Palju õnne!🏆
Posted by MESIMUMMID at 23:01
▼ 18 märts - 25 märts (2)